На основу члана 57. Статута општине Гаџин Хан („Службени лист града Ниша“,број 63/2008, 31/2011,46/2012 и 36/2013), члана 3. Одлуке о Општинском већу општине Гаџин Хан („Службени лист града Ниша“, број 63/2008), 31. ст.4. Правилника оодобравању и финансирању програма којима се задовољавају потребе и интереси грађана у области спорта у општини Гаџин Хан бр.06-66-36/III од 19.01.2017.год., одлуке Комисије за оцену годишњих и посебних програма од 28.02.2017.год.,

Општинско веће општине Гаџин Хан на седници одржаној 22. септембра 2017.године, донело је:

Р Е Ш Е Њ Е

О ОДОБРЕЊУ ПОСЕБНОГ ПРОГРАМА КОЈИМ СЕ ЗАДОВОЉАВАЈУ ПОТРЕБЕ ГРАЂАНА У ОБЛАСТИ СПОРТА

1. **Одобрава се посебни програм – “Популаризација спорта у општини Гаџин Хан” којим се задовољавају потребе грађана у области спорта, Спортском савезу општине Гаџин Хан.**
2. **Одређује се висина средстава за реализацију програма из тачке 1. у износу од 1.626.000,00 динара.**
3. **Исплату средстава из тачке 2. извршити из Раздела 5, Главе 5.01; Програм 14-Развој спорта и омладине, Програмска активност 0301-0001-Подршка локалним спортским организацијама, удружењима и савезима, са функције 810-Услуге рекреације и спорта, позиција 107, Економска класификација 481-дотације невладиним организацијама.**
4. **Овлашћује се Љиљана Петровић, начелник општинске управе општине Гаџин Хан, да са** **подносиоцем одобреног програма, у складу са законом, закључи уговор о реализовању програма.**

***Образложење***

Стручна Комисија за оцену годишњих и посебних програма у области спорта на територији општине Гаџин Хан за 2017.годину, образована решењем бр. 02-73/2017-I, је по јавном позиву за финансирање годишњих и посебних програма у области спорта на територији општине Гаџин Хан за 2017.годину од 05.09.2017. год., извршила стручни преглед приспелог програма, дала оцену поднетог предлога дана 21.09.20147.године и доставила Општинском већу општине Гаџин Хан предлог за одобравање програма и висину средстава за за реализацију програма.

Општинско веће општине Гаџин Хан имајући у виду значај реализације програма за задовољавање потреба и интереса грађана у области спорта, конзистентност програма с~~а~~ циљевима Националне стратегије развоја спорта и Програм развоја спорта у општини Гаџин Хан, квалитет програма, очекиване резултате реализације програма, одрживост програма и рационалности, ранг спортских грана, ранг (категорију) спортских организација и укупне суме предвиђене за финансирање програма у одређеној области потреба и интереса грађана у области спорта у општини Гаџин Хан, донело је решење као у диспозитиву.

Са подносиоцем одобреног програма, у складу са Законом, начелник општинске управе закључује уговор о реализовању програма.

Ово решење је коначно.

Против овог решења може се покренути управни спор у року од 30 дана од дана пријема решења.

број:06-66-466/17-III

У Гаџином Хану дана 22. септембра 2017. године

**ОПШТИНСКО ВЕЋЕ ОПШТИНЕ ГАЏИН ХАН**

ЗАМЕНИК ПРЕДСЕДНИКА

Горан Стојиљковић